Cuneiform Tablet Kt 90/k 1 (TPAK 1 168)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
pí-lá-aḫ-IŠTAR a-na šu-zu-zu iṣ-ba-at-ni-a-tí-ma um-ma pí-lá-aḫ-IŠTAR-ma a-na šu-zu-zu-ma tí-ma-li-ma IGI ší-na me-er-e um-mì-a-ni áš-al-kà-ma um-ma a-na-ku-ma lu-qú-tám ša DAM.GÀR-ri-im ta-aṣ-ba-at-ma ú-lá ta-aṣ-ba-at i-ki-ir ú-lá kà-in IGI a-ni-ú-tim-ma áp-lá-ni lá tù-na-ḫa-ni ú KÙ.BABBAR 1 GÍN lá tù-ša-ag-ma-ra-ni ša ni-iš a-lim{ki} úz-na-tí-ni il₅-pu-ut ší-bu-tum um-ma šu-zu-zu-ma a-na pí-lá-aḫ-IŠTAR-ma ú-lá a-pá-al-kà kà-ru-um li-tal-kà-ma ṭup-pá-am ša a-lim{ki} li-iš-me-ú-ma ú a-pá-al-kà a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI a-šùr-i-mì-tí IGI a-na-aḫ-ì-lí